ભાજપ નેતાઓ તરફથી થઇ રહેલા આ પ્રહારો સામે પલટવાર કરતાં કોંગ્રેસે રાહુલ ગાંધીના એ ભાષણનો વીડિયો જાહેર કર્યો છે. કોંગ્રેસે આ વીડિયો થકી નરેન્દ્ર મોદી અને અમિત શાહને એક્સપોઝ કરવાનો પ્રયત્ન કરી રહ્યાં છે અને સાથે જ તેમણે કહ્યું કે, 'ભાજપ ખોટો પ્રચાર કરી રહ્યું છે. રાહુલ ગાંધીએ નાળિયેર વિશે કોઇ વાત નથી કરી. રાહુલ ગાંધીએ પોતાના ભાષણમાં કહ્યું હતું કે, અહીં તમે લિંબુ ઉગાડો છો, નારંગી ઉગાડો છો, અનાનસ ઉગાડો છો. હું આશા રાખું છું કે, એક દિવસ એવો આવશે જ્યારે લંડનમાં બેસીને કોઇ અનાનસનો જ્યૂસ પીશે, જેના લેબલ પર લખ્યું હશે 'મેડ ઇન મણિપુર'.